Source: http://docplayer.fi/2294512-Suomalainen-huumekuolema-2007.html
Timestamp: 2017-08-17 02:23:19+00:00
Document Index: 16699659

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Suomalainen huumekuolema PDF
Download "Suomalainen huumekuolema 2007"
1 Mikko Salasuo Erkki Vuori Mikko Piispa Pekka Hakkarainen Suomalainen huumekuolema 2007 Poikkitieteellinen tutkimus oikeuslääketieteellisistä kuolinsyyasiakirjoista RAPORTTI
2 Kirjoittajat ja THL Nuorisotutkimusseura, julkaisuja 99 Helsingin yliopiston oikeuslääketieteen laitos Kielen tarkastus: Sirkka Laukonsuo Ruotsinkielinen tiivistelmä: Staffan Möller Englanninkielinen tiivistelmä: Minna Kalajoki Taitto: Helena Aavavesi ISBN (painettu) ISSN (painettu) ISBN (verkko) ISSN Yliopistopaino Helsinki 2009
3 Tiivistelmä Suomalainen "huumekuolema" Poikkitieteellinen tutkimus oikeuslääketieteellisistä kuolinsyyasiakirjoista Mikko Salasuo, Erkki Vuori, Mikko Piispa ja Pekka Hakkarainen Tutkimuksen kohteena ovat huumeisiin liittyvät kuolemat (drug related deaths) sellaisina kuin ne esiintyvät suomalaisissa oikeuslääketieteellisissä asiakirjoissa. Tutkimusaineisto käsittää kaikki (N = 234) tapaukset, jotka kirjattiin vuonna 2007 Helsingin yliopiston oikeuslääketieteen asiakirjoihin positiivisiksi humausainelöydöksiksi vainajista. Tutkimusote yhdistää yhteiskuntatieteellisen ja oikeuslääketieteellisen tarkastelun. Tämänkaltaista, tietyn vuoden kaikki kuolintapaukset kokoavaa tutkimusta, ei ole aiemmin tehty Suomessa tai kansainvälisesti. Suomessa tämä on mahdollista, koska kaikki huumeisiin liittyvien kuolemien oikeustoksikologiset tutkimukset tehdään samassa paikassa. Tutkimus kuvaa, millaisia ovat suomalaiset huumeisiin liittyvät kuolemat ja mihin aineisiin kuollaan. Analyysissa tehdään jaotteluja kuolemantapauksiin liittyneiden aineiden, olosuhteiden sekä erilaisten taustatekijöiden mukaan. Lähestymistapa tarjoaa mahdollisuuden ymmärtää aiempaa hienosyisemmin huumeisiin liittyviä kuolemia. Tätä kautta etsitään vihjeitä erityiskysymykseen siitä, miksi kuolemantapausten lukumäärä vuonna 2007 lisääntyi selvästi aikaisemmista vuosista, vaikka lähes kaikki huumeiden käytön yleisyyttä ja muut käytön haittoja osoittavat indikaattorit osoittivat samaan aikaan laskua. Tuloksissa oli yllättävää opioidien käyttöön liittyvien yliannoskuolemien suuri osuus. Metadonin aiheuttamat kuolemantapaukset olivat lisääntyneet selvästi aikaisemmasta ja lisäksi tapauksista paljastui laaja kirjo erilaisia lääkkeinä käytettäviä opioideja. Tämä saattaa heijastaa myös kansainvälistä trendiä, sillä tämän aineryhmän merkityksen kasvu huumeisiin liittyvissä kuolemantapauksissa on havaittu esimerkiksi myös Yhdysvalloissa. Suomessa lääkkeiden huumekäytöstä ei ole käyty laajempaa keskustelua viime vuosina. Tämän tutkimuksen mukaan syytä olisi käydä. Samalla olisi selvitettävä opioidipohjaisten lääkeaineiden kulku katukauppaan ja huumekäyttöön. Huolimatta amfetamiinien laajasta ongelmakäytöstä, niihin liittyi selvästi opioideja vähemmän tapaturmaisia yliannoskuolemia. Eri aineiden sekakäytön osuus kuolemantapauksissa on silmiinpistävää. Erityisesti bentsodiatsepiineillä ja alkoholilla on merkittävä rooli useissa kuolemantapauksissa. Tältä osin kuolemantapausten lisääntymistä voisi selittää myös bentsodiatsepiinien
4 tai alkoholin käytön lisääntymisellä. Tämän tutkimuksen perusteella sitä on kuitenkin mahdotonta todeta, koska aikaisemmilta vuosilta ei ole käytettävissä vastaavalla tavalla tehtyä analyysia. Joka tapauksessa niin kansalaiskeskustelussa kuin ehkäisevässä päihdetyössäkin kannattaisi kiinnittää erityishuomiota alkoholin, bentsodiatsepiinien ja muiden aineiden, sekä laittomien että laillisten, sekakäytön riskeihin. Tietoa tappavista yhdistelmävaikutuksista tulisi levittää mahdollisimman tehokkaasti huumeita käyttävien keskuuteen. Tulokset herättävät myös pohtimaan bentsodiatsepiinien lääkemääräyskäytäntöjä ja alkoholipolitiikan ohjauskeinoja. Niitä kiristämällä olisi mahdollista vaikuttaa merkittävällä tavalla sekakäytön koostumukseen. Tutkimusaineiston systemaattinen läpikäynti mahdollistaa joidenkin suositusten tekemisen huumeisiin liittyvien kuolemien kirjaamiskäytännön kehittämiseksi ja tutkimuksen helpottamiseksi.
5 Sammandrag Suomalainen "huumekuolema" 2007 (Finländsk "drogdöd" 2007). En tvärvetenskaplig granskning av rättsmedicinska dokument om dödsorsak Mikko Salasuo, Erkki Vuori, Mikko Piispa ja Pekka Hakkarainen Undersökningen gäller narkotikarelaterade dödsfall (drug related deaths) så som de framställs i finländska rättsmedicinska dokument. Materialet omfattar alla de fall från år 2007 (N = 234) för vilka man i dokumenten från Helsingfors universitets rättsmedicinska institution har antecknat fynd av narkotika hos den avlidna. Undersökningsupplägget har en samhällsvetenskaplig och en rättsmedicinsk aspekt. Någon liknande undersökning som granskar alla dödsfall under ett visst år har tidigare inte gjorts i Finland eller på annat håll. Granskningen kunde göras i Finland på grund av att alla rättstoxikologiska undersökningar i anslutning till drogrelaterade dödsfall görs på samma ställe. Undersökningen beskriver hur de finländska narkotikarelaterade dödsfallen ser ut och vilka narkotika som har lett till dödsfallen. Vid analysen görs en indelning efter narkotika, förhållanden och bakgrundsfaktorer i anslutning till dödsfallen. Angreppssättet möjliggör en mer ingående förståelse av de narkotikarelaterade dödsfallen än tidigare. Analysen söker svar på frågan varför antalet narkotikarelaterade dödsfall klart ökade 2007, trots att nästan alla indikatorer på narkotikamissbrukets utbredning och andra narkotikarelaterade olägenheter antyder en sjunkande trend. Resultaten visade överraskande att en stor del av dödsfallen berodde på opioidrelaterad överdosering. De metadonrelaterade dödsfallen hade ökat avsevärt jämfört med tidigare. Undersökningen visade även på förekomst av ett brett spektrum läkemedelsopioider. Detta kan återspegla en internationell trend, eftersom man även i bland annat USA har noterat ökad förekomst av denna ämnesgrupp vid narkotikarelaterade dödsfall. I Finland har den narkotikamässiga användningen av läkemedel inte diskuterats i någon större omfattning under de senaste åren. Denna undersökning visar att en sådan diskussion borde föras. Opioidläkemedlens spridning till gatuhandeln och missbrukare borde också utredas. Trots det utbredda missbruket av amfetaminer var de amfetaminrelaterade fatala överdoseringsfallen betydligt färre än de opioidrelaterade. En iögonenfallande stor del av dödsfallen var relaterade till blandmissbruk av olika ämnen. I flera av dödsfallen spelade bensodiazepin och alkohol en avgörande roll. I detta avseende kunde det ökade antalet narkotikarelaterade dödsfall förklaras med
6 den ökade användningen av bensodiazepiner och alkohol. Detta antagande kan dock inte verifieras på basis av resultaten från denna undersökning, eftersom motsvarande analyser inte har gjorts tidigare. Trots detta borde man i den allmänna diskussionen och i det narkotikaförebyggande arbetet fästa speciell uppmärksamhet vid de risker som är förbundna med blandmissbruk av alkohol, bensodiazepin och andra lagliga och olagliga ämnen. Information om de letala interaktionerna borde spridas effektivt bland narkomanerna. Resultaten manar till eftertanke ifråga om både förskrivningspraxis gällande bensodiazepiner och den alkoholpolitiska konsumtionsstyrningen. Skärpt förskrivningspraxis och alkoholpolitisk styrning skulle inverka märkbart på blandbruket. Systematisk analys av materialet ger möjlighet till att utfärda vissa rekommendationer för att utveckla registreringspraxisen vid narkotikarelaterade dödsfall och för att underlätta forskningen.
7 Abstract Drug-related deaths in Finland in A multidisciplinary study on forensic causes-of-death data. Mikko Salasuo, Erkki Vuori, Mikko Piispa ja Pekka Hakkarainen The object of the study is drug-related deaths as documented in the Finnish forensic records. The research material includes all drug-positive deaths (N = 234) in the records of the Department of Forensic Medicine at the University of Helsinki in In this study, a combined social and forensic research approach has been applied. A similar study covering all death cases of a given year has never been carried out, not in Finland nor abroad. This is feasible in Finland as all the forensic toxicological investigations on drug-related deaths are conducted at the same location. The study describes drug-related deaths in Finland and substances resulting in them. In the analysis, the death cases are classified on the basis of related substances, circumstances and various background factors. This approach enables a more thorough understanding on drug-related deaths and provides with potential answers to the specific question as to why the number of drug-related deaths in 2007 was considerably higher than in preceding years although all indicators on the prevalence of drug use and drug use-related harm were showing decrease at the same time. A notable result was the significant share of overdose deaths related to opioid abuse. Deaths related to methadone abuse had increased significantly compared to previous years and, in addition, the results revealed an extensive abuse of prescription opioids. This might reflect an international trend, i.e. increasing significance of this substance group among the drug-related deaths also in the US, for example. The phenomenon of prescription drug abuse has not, however, raised any wide-ranging debate in Finland in recent years. On the basis of this study such debate would be necessary. At the same time, we should analyse the progression of opioid-based prescription drugs to illegal drug trade and substance abuse. Despite an extensive abuse of amphetamines, there were considerably less accidental overdose deaths related to them than to opioids. The proportion of joint substance abuse among the death cases is perceptible. Particularly benzodiazepines and alcohol play an important role in several cases. Consequently, one might explain the increase in the number of death cases by an increase in the use benzodiazepines or alcohol. This conclusion cannot be made on the basis of this study, however, as no comparable analysis of the preceding years
8 exists. Still, in civic debate and in substance abuse prevention, particular attention should be paid to the risks of joint abuse of alcohol, benzodiazepines and other licit or illicit substances. Information on joint fatal impacts should be spread efficiently among drug users. The prescription practices of benzodiazepines and steering means of alcohol policy should be reviewed, too. Tightening them could have a considerable impact on the composition of joint substance abuse. A systematic examination of the research material provides for useful recommendations for the development of drug-related deaths registration and for the facilitation of future research.
9 Sisällys Tiivistelmä... 3 Sammandrag... 5 Abstract Johdanto Hankala huumekuolema Aineisto ja metodi Huumausaineisiin liittyvät tapaturmaiset yliannoskuolemat Opioideihin liittyvät tapaturmaiset yliannoskuolemat Amfetamiinijohdannaisiin liittyvät tapaturmaiset yliannoskuolemat Muihin aineisiin liittyvät tapaturmaiset yliannostukset Väliyhteenveto huumeisiin liittyvistä tapaturmaisista yliannoskuolemista Muut huumeisiin liittyvät kuolemat Huumeisiin liittyvät itsemurhat Muut huumeisiin liittyvät tapaturmat Huumeisiin liittyvät sairaudet Huumeisiin liittyvät henkirikokset Yhteenveto Kirjallisuus Liite
10 Suomalainen huumekuolema 2007 Poikkitieteellinen tutkimus oikeuslääketieteellisistä kuolinsyyasiakirjoista Salasuo Mikko, Vuori Erkki, Piispa Mikko ja Hakkarainen Pekka 1 Johdanto Populaarikulttuurin historia on täynnä tarinoita tähtien kuolemista. Erityisesti huumeisiin kuolleet muusikot, näyttelijät ja muut julkkikset ovat saaneet paikan erilaisten myyttien kantajina. Huumeet tuntuvat mystifioivan ja romantisoivan kuolleiden tähtien elämää ja kuolemaa. Vielä vuosikymmenten jälkeen niin Elviksen, Janis Joplinin, Kurt Cobainin kuin monien muidenkin legendojen kuolemiin kytketään salaliittoteorioita. Myyttien ja salaliittopohdintojen takana on kuitenkin raadollinen todellisuus. Suomessa julkisuutta saaneisiin huumausaineiden käytöstä johtuneisiin kuolemiin ei glamouria liitetä. Pikemmin päinvastoin. Mediassa huumekuolemat näyttäytyvät useimmiten pelkkinä ylös- tai alaspäin kulkevina numerosarjoina. Joskus huumekuolemista kerrotaan myös surullisina yksilötason tapauskuvauksina, jotka saavat kasvonsa uhrin vanhempien ja heidän surunsa kautta. Tapauskuvauksissakin kasvot saavat lähinnä hyväosaisten lapsia kohdanneet tragediat. Koskettavat kertomukset herättävät tunteita ja niissä esiintyviin vanhempiin ja nuoriin on helppo samastua. Matti Piispan (2001) mukaan lehtikirjoittelussa huumekuolemiin liitetään usein myös laajempi yhteiskunnallinen viesti: huumeiden käytön ikävimmätkin seuraukset voivat kohdata minkä tahansa perheen. Huumekuolemien dramaattisella uutisoinnilla luodaan huolen ja pelon ilmapiiriä huumeiden ympärille (ks. myös Natunen ym. 2006). Pekka Hakkarainen (2002, 118) kirjoittaa, että laajimmillaan julkisessa keskustelussa huumekuolemaksi lasketaan jopa tapaukset, joissa vainajan tiedetään joskus käyttäneen huumeita. Populaarikulttuurin tarinat tai löyhä ja epätarkka lehtikirjoittelu eivät kumpikaan kutoudu realistisesti huumekuolemien tuskaisen arkiseen ja moniselitteiseen todellisuuteen. Todellisen elämän tapauksiin ei liity myyttisiä elementtejä; kuolema korjaa ennen muuta huono-osaisia ja moniongelmaisia ihmisiä (ks. Hakkarainen 2002). Tämä tutkimus johdattaa lukijan todellisuuteen, jota sävyttävät sekakäyttö, myrkytykset, tapaturmat, mielenterveysongelmat, itsemurhat ja sairaudet. Liikutaan sellaisilla yhteiskunnan reuna-alueilla, joiden kanssa suuri osa ihmisistä ei halua olla missään tekemisissä. THL - Raportti 43/
11 Tutkimuksen kohteena ovat huumeisiin liittyvät kuolemat (drug related deaths) sellaisina kuin ne esiintyvät suomalaisissa oikeuslääketieteellisissä asiakirjoissa. Tutkimusaineisto käsittää kaikki (N=234) tapaukset, jotka kirjattiin vuonna 2007 Helsingin yliopiston oikeuslääketieteen asiakirjoihin positiivisiksi humausainelöydöksiksi vainajista (ks. Vuori ym. 2009). Tässä tutkimuksessa puhutaan positiivisten huumausainelöydösten sijaan huumeisiin liittyvistä kuolemista. Tällä tavoin pyritään luomaan uudenlaista käsitteistöä, joka ehkäisee virheellisiä tulkintoja. Aiemmin esimerkiksi positiiviset löydökset on sekoitettu termiin huumekuolema. Huumekuolemat ovat kuitenkin ainoastaan osa vuosittaisia löydöksiä. Niillä viitataan lähinnä huumeiden välittömästä myrkkyvaikutuksesta johtuneisiin kuolemiin (mm. Hakkarainen 2002; Vuori ym. 2006). Tutkimuksessa analysoidaan huumeisiin liittyviä kuolemia siten, että niiden moninainen sisältö aukeaa uudella tavalla. Tiivistäen tutkimusongelman voisi kiteyttää kysymällä, millaisia ovat suomalaiset huumeisiin liittyvät kuolemat ja mihin aineisiin kuollaan. Analyysin tarkoituksena on erityisesti tehdä jaotteluja kuolemantapauksiin liittyneiden aineiden, olosuhteiden sekä erilaisten taustatekijöiden mukaan. Lähestymistapa tarjoaa mahdollisuuden ymmärtää aiempaa hienosyisemmin huumeisiin liittyviä kuolemia. Tätä kautta etsitään vihjeitä erityiskysymykseen siitä, miksi kuolemantapausten lukumäärä vuonna 2007 lisääntyi selvästi aikaisemmista vuosista (taulukko 1), vaikka lähes kaikki huumeiden käytön yleisyyttä ja muut käytön haittoja osoittavat indikaattorit osoittivat samaan aikaan laskua (EMCDDA 2008). Toivomme, että aikaisempaa eritellympi kuva huumeisiin liittyvistä kuolemista voi avata uusia näkökulmia ehkäisevän työn, hoitotyön ja viranomaistoiminnan kehittämiseen. THL - Raportti 43/
12 Taulukko 1. Oikeuskemiallisissa kuolinsyytutkimuksissa todetut huumausainelöydökset vuosina Yhteensä Heroiini Buprenorfiini Kannabinoidit Amfetamiinit Metadoni Kokaiini Gamma Tämänkaltaista, tietyn vuoden kaikki kuolintapaukset kokoavaa tutkimusta, ei ole tehty Suomessa tai kansainvälisesti aiemmin (ks. Hakkarainen 2002). Tämä johtuu Suomessa ensisijaisesti siitä, että kyse on työläästä aineiston keruusta ja monimutkaisesta prosessista. Kansainvälisessä katsannossa Suomi on Ruotsin lisäksi ainoa maa, jossa kaikki huumeisiin liittyvien kuolemien oikeustoksikologiset tutkimukset tehdään samassa paikassa. Helsingin yliopiston oikeuslääketieteen laitokselle päätyvät näytteiden lisäksi kaikki niihin liittyvät dokumentit. Tutkimusotteemme yhdistää yhteiskuntatieteellisen ja oikeuslääketieteellisen tarkastelun. Käsiteltävistä tapauksista on poistettu kaikki tunnistetiedot. THL - Raportti 43/
13 2 Hankala huumekuolema Kuten johdannossa mainittiin, usein käytetty käsite huumekuoleman on hyvin epäselvä. Tämä johtuu siitä, että tilastointiin liittyy lukuisia ongelmia (Hurme & Kotovirta 2005). Itsestään selvästi huumekuolemiin luetaan äkilliset huumeiden ja niiden tavoin käytettävien lääkkeiden farmakologisista vaikutuksista aiheutuvat tapaturmaiset myrkytykset (overdose). Huumeilla saattaa olla osuutta myös itsemurhissa, sairauskuolemissa, onnettomuuksissa ja väkivaltaisissa kuolemissa. Nämä ovat erityisen hankalia tapauksia, sillä jää pohdittavaksi, oliko huumeiden vaikutuksen alaisena olemisella todella merkitystä tapahtumaan vai olisiko vastaava turma kohdannut ihmisen muutoinkin. Huumausaineet ovat monissa tapauksissa voineet vaikuttaa kuolinprosessiin, mutta useissa tapauksissa ei tällaista päätelmää voi varmuudella tehdä. Välittömien ja välillisten vaikutusten lisäksi on mahdollista, että esimerkiksi huumeiden käytöstä aiheutunut hiv-tartunta johtaa ennenaikaiseen kuolemaan vuosia myöhemmin. (Hakkarainen 2002, 117; Hurme & Kotovirta 2005.) Lisäksi huumeiden käytöllä voi olla epäsuorasti vaikutusta tapauksissa, joissa uhri ei itse ole käyttäjä. Esimerkki tällaisesta on huumekuskin yliajamana kuollut henkilö tai huumerikollisten väliset väkivaltaiset yhteenotot. Näitä tapauksia ei luonnollisesti näy huumekuolematilastoissa (Hakkarainen 2002, 117; Hurme & Kotovirta 2005). Suomessa huumeisiin liittyvistä kuolemista on olemassa kolmenlaisia tilastoja. Näistä yleisin on positiiviset ainelöydökset vainajista (Vuori ym. 2009). Näissä tapauksissa huumausaineella ei ole aina välitöntä tai merkittävää vaikutusta kuolemaan (EMCDDA 2008, 54; Vuori ym. 2009). Varsinainen kuolinsyy voikin olla itse asiassa mikä tahansa (Hurme & Kotovirta 2005). Alkoholikuolemien tilastoinnin tapaan ainelöydöksiin pohjaavaa kuolintilastoa voisi nimittää kaikiksi kuolemiksi, joissa kuolemansyynselvityksen yhteydessä on todettu huumausaineita ja/tai niiden tapaan käytettyjä lääkkeitä. (vrt. Kuolemansyyt 2009, 15 16). Toinen käytössä oleva tilastointimenetelmä perustuu kuolintodistuksista kuolinsyytilastoihin kirjattuihin positiivisiin huumausainelöydöksiin. Tähän tilastointimenetelmään liittyy kuitenkin pulmia. Raimo Lahden ym. (2009) mukaan oikeuslääkärit kirjaavat tutkimuksissa tekemistään löydöksistä kuolinsyytilastoihin vain tapaukset, joissa huumausaineen on katsottu olevan kuolinsyyn kannalta jollakin tavoin merkityksellinen 1. Huumeiden käyttöä koskevan tiedon puuttuessa kuolintodistuksesta tieto jää pois myös virallisesta kuolinsyytilastosta (mt.). Tästä johtuen virallisiin kuolinsyytilastoihin pohjaavat lukumäärät (mm. Kuolemansyyt 2009) poikkeavat 1 Kannabiksen osalta 52 % tapauksista siirtyy kuolintodistukseen, opiaateista 98 % ja amfetamiinitapauksista 81 %. Syynä on mm. ero aineiden toksisuudessa. (Lahti ym ) THL - Raportti 43/
14 Helsingin yliopiston oikeuskemian osaston julkaisemista positiivisista löydöksistä (Vuori ym. 2009). Kolmas määritelmä on Euroopan huumausaineiden ja niiden väärinkäytön seurantakeskuksen huumausainekuoleman määritelmä. Se kattaa huumeista aiheutuneet tapaturmaiset myrkytyskuolemat, huumeiden käytön aiheuttamat elimelliset aivooireyhtymät ja päihderiippuvuudet ICD-10 -koodiston mukaisesti (EMCDDA 2008; EMCDDA 2009). Edellä esitetyt määritelmät ovat hankalia ja vaikeaselkoisia. Oma lukunsa ovat vielä käsitteet "huume" ja "huumausaine". Laajimmillaan huumeilla tai huumausaineilla voidaan tarkoittaa kaikkia niitä aineita, jotka vaikuttavat ihmisen psyykkisiin toimintoihin, tunteisiin, mielialoihin ja kognitioihin. Näin laaja määrittely ei kuitenkaan vastaa vakiintunutta yhteiskunnallista käytäntöä tai kielenkäyttöä. Rajatumpi merkitys löytyy lainsäädännöstä: huumausaineita ovat kansainvälisissä sopimuksissa ja kansallisessa lainsäädännössä kielletyiksi määritellyt psykoaktiiviset aineet. Tämäkään määrittely ei kuitenkaan ole aivan yksiselitteinen. Jotkin aineet, esimerkiksi morfiini ja buprenorfiini, voidaan nähdä joko kiellettyinä huumausaineina tai sallittuina lääkkeinä riippuen siitä, perustuuko aineen käyttö lääkärin määräykseen vai ei. 2 Todellisessa elämässä rajanvetoja hankaloittaa myös se, että monet huumausaineiden käyttäjät seuraavat toiminnassaan laajaa määritelmää ja tavoittelevat toivottuja vaikutuksia useiden eri aineiden avulla, sekä kiellettyjen että sallittujen. Tämä näkyy selkeästi myös aineistossamme. Useiden erilaisten aineiden yhteiskäyttö tulee esille toistuvasti, ja monissa tapauksissa lääkeaineilla on ollut keskeinen vaikutus kuolemantapauksiin. Yritämme pitää tarkastelumme kurssissa kiinnittämällä erityishuomiota laittomien huumeiden ja muiden niiden tapaan käytettyjen aineiden rooliin tapauksissa. Huumeen ja lääkkeen välinen rajanveto on tässä hyvin sopimuksenvarainen, ja osa tässä käsitellyistä tapauksista voidaankin lukea myös lääkeainemyrkytyksiksi (ks. Vuori ym. 2009). Edellä kuvatut määrittelyongelmat selittävät pitkälti sitä, miksi tarvitaan uutta ja selkeämpää käsiteapparaattia, joka kokoaa huumeisiin liittyvät kuolemat ymmärrettävään muotoon. 2 Huumausaineen käsitteen määrittelystä ks. tarkemmin Hakkarainen 1992, THL - Raportti 43/
15 3 Aineisto ja metodi Tässä tutkimuksessa primaariaineistona on käytetty Helsingin oikeuskemiallisen laitoksen huumekuolemista kokoamia asiakirjoja, jotka sisältävät kuolintodistuksen (ks. liite 1), tutkimustodistuksen ja mahdolliset liitteet. Tutkimustapausten määrä (234) vastaa Helsingin yliopiston oikeuskemian osaston julkaisemia vuoden 2007 huumekuolemalukuja (Vuori ym. 2009). Kaikissa 234 tapauksessa on näyttöä joko varsinaisista huumausaineista tai niiden tavoin käytettävien lääkkeiden päihdekäytöstä. Lääkkeiden osalta päihdekäyttö käy ilmi kuolemansyyasiakirjoista. Lista huumausaineista ja niiden tavoin käytettävistä lääkkeistä löytyy Suomen laista. 3 Aineisto kerättiin oikeuslääketieteenlaitoksella vuosien aikana. Sitä täydennettiin useaan otteeseen yksittäisten tapausten osalta, mikäli jokin olennainen tieto puuttui tai oli jäänyt kirjaamatta. Prosessi oli työläs, sillä kukin tapaus sisälsi erilaisia asiakirjoja, jotka Mikko Salasuo, Mikko Piispa ja tutkimusavustajana toiminut Jenni Wessman 4 kävivät läpi ja kirjasivat olennaiset tiedot. Analyysivaiheen jälkeen Erkki Vuori kävi erilaisten jaottelujen tapaukset läpi ja varmensi niiden oikeuslääketieteellisen pätevyyden. Tämän tutkimuksen kannalta olennaisimmat kohdat kuolintodistuksessa ovat kuolemanluokka 5, kuolinsyyt ja niiden järjestys sekä kuolintodistuksessa mahdollisesti oleva tapahtumakuvaus. Huumeisiin liittyvien kuolemien selvästi yleisin kuolemanluokka on tapaturma, joita esiintyi vuoden 2007 huumekuolema-aineistossa 124 tapausta. Itsemurhia oli 44 tapausta, tautiin kuolleita 41, epäselviä 19 ja henkirikoksia 6. Kansainvälisen tautiluokituksen mukaisesti (ICD-10) kuolemien luokitus tehdään peruskuolinsyyn (Ic) mukaisesti. Peruskuolinsyy on se sairaus tai tapaturma, joka aloittaa kuolemaan johtavan tapahtumien ketjun. Huumausaineen aiheuttamassa myrkytyksessä peruskuolinsyy ja välitön kuolinsyy voivat olla sama asia. Esimerkiksi heroiinimyrkytyksessä henkilö voi kuolla äkillisesti suonensisäisen pistoksen johdosta ilman välivaiheita. Toisaalta oikeuslääkäri voi kirjata esimerkiksi peruskuolinsyyksi päihderiippuvuuden, välivaiheeksi sydän- ja maksasairaudet ja välittömäksi kuolinsyyksi huumausainemyrkytyksen. Kroonisesti sairaan ja huumausaineita käyttävän ihmisen kuolema saatetaan niinikään kirjata kuolintodistuksiin vaihtelevin tavoin. Kuolintavasta riippuen kuolinsyyksi voidaan kirjata esimerkiksi päihderiippuvuus, jokin muu sairaus tai myrkytys ja kuolemanluokaksi vastaavasti tauti 3 4 Kiitos Jenni. 5 Kuolemanluokka voi olla tauti, ammattitauti, tapaturma, voi liittyä lääketieteelliseen hoitoon tai tutkimustoimenpiteeseen, voi olla itsemurha, henkirikos, aiheutua sodasta tai jäädä epäselväksi. THL - Raportti 43/
16 tai tapaturma. Pelkästään kuolinsyyn ja kuolemanluokan pohjalta ei voi aina tehdä tarkkoja johtopäätöksiä todellisesta kuolinsyystä. Tapahtumakuvaus on kuolintodistuksessa vapaa kenttä, johon kirjatut tiedot vaihtelevat merkittävästi, mutta ne tarjoavat usein lisäapua kuolinsyyn tulkintaan. Yleisimmin on kirjattu poliisilta saatu lyhyt kuvaus tapahtumasta. Se sisältää maininnan tapahtumapaikasta, suppean kuvauksen siitä ja mahdollisesti muita tietoja. Toisinaan löytyy myös mainintoja vainajan aiemmasta päihteiden käytöstä, sairauksista ja muista mahdollisesti kuolemaan vaikuttaneista tekijöistä. Tapahtumakuvaus onkin suuresta sisällöllisestä vaihtelustaan huolimatta iso apu kuolinsyytä tarkasteltaessa. Edellä mainittujen kuolinsyyn määrittämisen kannalta keskeisten tietojen rinnalla tässä tutkimuksessa hyödynnettiin oikeuskemian tutkimustodistuksia. Niiden sisällöllinen luotettavuus on erittäin suuri, joten ne on tärkeä asema lopullista määrittelyä tehtäessä. Tutkimustodistuksessa on löydöt niistä ainelöydöksistä, joita vainajista on tehty ruumiinavauksen yhteydessä otetuista näytteistä. Näiden löydösten perusteella voi useassa tapauksessa arvioida välittömän kuolinsyyn. Oikeuslääketieteen laitoksen professori Erkki Vuori (2009) listasi oikeuslääkärien määrittelemien peruskuolinsyiden mukaisesti kaikki vuoden 2007 tapaukset, joissa oli huumelöydös. Kuolleen henkilön elimistöstä, ensisijaisesti verestä, tehdyt huumausainelöydökset selittävät monissa tapaturmissa ja myrkytyksissä kuolinsyyn. Kuolinsyyn voi kuitenkin vain pienessä osassa tapauksista katsoa johtuneen yksittäisen aineen aiheuttamasta myrkytyksestä. Usein kyseessä onkin usean eri aineen aiheuttama myrkytys. Monissa tapauksissa myös alkoholi on vahvasti mukana. Mutta huumekuoleman määrittäminen tutkimustodistusten pohjalta ei sekään ole aivan yksiselitteistä. Useissa tapauksissa ruumiinavauksessa löytyi pieni määrä yli kymmentä eri ainetta, jolloin ensisijaisen kuolemaan johtaneen aineen määrittäminen on hyvin hankalaa ja joskus jopa mahdotonta. Kutakin kuolemantapausta on analysoitu kaiken siihen liittyvän tiedon valossa. Prosessi on ollut luonteeltaan kuin monimutkaisen palapelin kokoamista, jossa kuolintodistus on tarjonnut vihjeitä vainajan elämästä, kuolemaan johtaneiden tapahtumien kulusta ja kontekstista sekä henkilön terveys- ja päihdehistoriasta. Edellä mainittuja tietoja yhdistämällä on ollut mahdollista tarkastella huumeisiin liittyviä kuolemia perinteisiä käytössä olevia luokituksia hienosyisemmin. Aineiston keruun valmistuttua tiedot siirrettiin Atlas-Ti -analyysiohjelmaan, joka toimi tärkeimpänä metodisena työkaluna. Atlasta hyödyntäen aineisto pilkottiin ja ryhmiteltiin uudelleen. Ensin aineistosta koodattiin hyvin yksityiskohtaisesti kaikki kuolleeseen henkilöön liittyvät tiedot, kuolinsyytodistuksesta löytyvät tiedot sekä tutkimustodistuksen sisältö. Ryhmittelyssä olennaista oli ensiksi erottaa toisistaan tapaukset, joissa kuoleman voitiin katsoa johtuneen välillisesti tai välittömästi huumausaineista tai niiden tavoin käytettävistä lääkkeistä. Lisäksi piti löytää tapaukset, joissa kuoleman ei voitu katsoa johtuneen huumeista. Näin syntyi viisi huumeisiin THL - Raportti 43/
17 liittyvien kuolemien alaryhmää 6 : tapaturmaiset yliannoskuolemat, itsemurhat, sairaudet, henkirikokset ja muut tapaturmat. Tapaturmaisista yliannoskuolemista tullaan vielä erottamaan kaksi erillistä alaryhmää: huumeperäiset kuolemat ja alkoholija huumeperäiset kuolemat. Seuraava kuvio havainnollistaa ryhmittelyä. Henkirikokset HUUMEISIIN KUOLEMAT LIITTYVÄT Sairaudet Itsemurhat Tapaturmaiset yliannos- Muut tapaturmat kuolemat Huumeperäiset kuolemat Huume- ja alkoholiperäiset kuolemat Kuvio 1. Huumeisiin liittyvät kuolemat Tässä tutkimuksessa keskitytään erityisesti tapaturmaisiin yliannostuksiin. Seuraavassa lyhyt määrittely siitä, millaisin ehdoin kuolemantapaukset sijoitettiin eri ryhmiin. Ryhmiä ja niiden ehtoja tarkennetaan niitä käsittelevissä luvuissa. Huumeisiin liittyvä kuolemat: 1. Tapaturmainen yliannostus: Tapaturmaisiksi yliannoskuolemiksi on valittu tapaukset, joissa kuoleman syy on johtunut välittömästi huumausaineista ja/tai niiden tavoin käytettävistä lääkkeistä ja joissakin tapauksissa myös alkoholista. Oikeuskemialliset tutkimustodistukset ovat keskeisessä asemassa. Kuolintodistuksissa nämä tapaukset on luokiteltu tapaturmiksi, sairauksiksi tai epäselviksi. Välittömänä kuolinsyynä esiintyy myrkytys, keuhkokuume, päihderiippuvuus, sydänlihastulehdus ja aivoverenvuoto. Tähän ryhmään valintaan vaikuttaa myös kuolintodistuksessa ollut tapahtumakertomus. 2. Itsemurha: Tähän ryhmään on valittu sellaiset tapaukset, joissa henkilöllä on ollut selkeä pyrkimys itsemurhaan (hirttäytyminen, jäähyväisviesti tms.). 6 Huumeisiin liittyvien kuolemien ryhmittelyssä voidaan hyödyntää vain joiltain osin tilastoitujen alkoholikuolemien terminologiaa. Koska välittömästi huumeista johtuneissa kuolemissa on kyse hyvin moniselitteisistä tapauksista, useasta vaikuttavasta aineesta ja päällekkäiskäytöstä, ei tapauksia voi eritellä samanlaisella syy-seuraus-logiikalla kuin alkoholikuolemissa. Myös huumeiden aiheuttamat sairaudet poikkeavat merkittävästi alkoholisairauksista (vrt. Kuolemansyyt 2009, 15 16). THL - Raportti 43/
18 3. Sairaus: Henkilö on kuollut jonkin sairauden seurauksena. Elimistöstä on löytynyt ruumiinavauksessa huumausainetta, joka ei kuitenkaan ole ensisijainen kuolinsyy. 4. Muu tapaturma: Ryhmään on aineistosta valittu kaikki ne vainajat, jotka ovat menehtyneet tapaturmaisesti, ja huumausaineen voidaan katsoa enintään välillisesti vaikuttaneen tapahtuneeseen (auto-onnettomuus, kaatuminen tms.). 5. Henkirikos: Tähän ryhmään laskettavat henkilöt ovat kuolleet henkirikoksen uhreina. THL - Raportti 43/
19 4 Huumausaineisiin liittyvät tapaturmaiset yliannoskuolemat Huumeisiin liittyvät tapaturmaiset yliannoskuolemat johtuvat eri huumausaineiden, niiden tavoin käytettävien lääkeaineiden ja usein myös alkoholin samanaikaisesta käytöstä. Tämän, kaikkiaan 142 tapausta sisältävän ryhmän erityispiirteenä vuonna 2007 oli ainevalikoiman monimuotoisuus (ks. Vuori ym. 2009). Ensisijaiseksi kuolemaan vaikuttaneeksi aineeksi määrittyi ruumiinavausten perusteella peräti 24 eri ainetta. Kuudessa tapauksessa ensisijaista ainetta ei pystytty määrittämään, koska elimistöstä löytyi tasaisesti lukuisia eri aineita. Lisäksi tapaturmaisissa yliannoskuolemissa peräti 59 tapauksessa oli mukana alkoholi. Näistä viidessä alkoholi oli ensisijainen yliannostuksen aiheuttanut aine. Koska eri aineisiin liittyvissä kuolemissa on havaittavissa tiettyä yhdenmukaisuutta, tapaturmaiset yliannostukset on jaoteltu ainekohtaisesti Opioideihin liittyvät tapaturmaiset yliannoskuolemat Selvästi yleisin löydös oli buprenorfiini, joka oli ensisijaisena ainelöydöksenä 40 tapauksessa. Muista opioideista metadoni oli määritelty tärkein löydös 19 tapauksessa, tramadoli 14 tapauksessa, oksikodoni kuudessa, fentanyyli kuudessa, kodeiini kuudessa, morfiini kolmessa ja dekstropropoksifeeni yhdessä tapauksessa. Yhdessä morfiiniin liittyneessä tapaturmaisessa yliannoskuolemassa oli mahdollisesti mukana heroiini. 7 Opioidiperheen aineet liittyivät välittömästi kaiken kaikkiaan 95 tapaturmaiseen yliannoskuolemaan, ja opioidit olivatkin selvästi yleisin ryhmä kuolemien syynä. Buprenorfiiniin liittyvät tapaturmaiset yliannoskuolemat Buprenorfiinin päihdekäyttö on kasvanut voimakkaasti 2000-luvulla. Vuonna 2007 buprenorfiini oli ensisijainen päihde 33 prosentilla päihdehuollon huumeasiakkaista, kun vastaava luku vuonna 2000 oli 7 prosenttia. Tämä tukee jo 1990-luvun puolivälin jälkeen tehtyjä havaintoja (mm. Karlsson/Ehkäisevä päihdetyö 1998; Partanen, A. 2002) siitä, että korvaushoitolääkkeinä käytettävät opioidit ovat siirtyneet huumausainekäyttöön (ks. myös Hakkarainen & Tigerstedt 2005). Huumeiden ongelmakäyttäjien parissa aineita käytetään yleensä pistämällä (Malin ym. 2006; Päihdetilastollinen vuosikirja 2008, 21). Useiden eri lähteiden mukaan (mm. Hakkarainen 2002, 112; Alho ym. 2006; KRP 2006) buprenorfiinista on viime vuosina tullut yleinen suonensisäisesti käytettävä huumausaine. Jussi Perälän (2009) mukaan syinä bup- 7 Ruumiinavauksessa ei löytynyt merkkejä heroiinin ensimmäisestä aineenvaihduntatuotteesta, monoasetyylimorfiinista. Aineenvaihdunta muuttaa heroiinin nopeasti morfiiniksi, joten varmaa näyttöä heroiinin esiintymisestä ei ole. Tästä syystä tapaus luokitellaan tässä tutkimuksessa morfiiniin liittyväksi kuolemaksi (vrt. Hakkarainen 2002, 127). THL - Raportti 43/
20 renorfiinin käytön huomattavaan lisääntymiseen ovat olleet heroiinin heikko saatavuus, huono laatu sekä Subutexin diilereille tuottama merkittävä myyntivoitto. Vuonna 2007 yleisin tapaturmaisen yliannoskuoleman aiheuttajaksi määritelty aine oli buprenorfiini (Vuori ym. 2009). Tutkimusaineistossa oli 37 tapausta, joissa oikeuslääkärit olivat määritelleet buprenorfiinin ensisijaiseksi kuolinsyyn aiheuttaneeksi huumausaineeksi. 8 Lisäksi analyysissa löytyi 2 tapausta, jotka oli luokiteltu taudiksi, ja yksi, joka oli jäänyt kuolemanluokaltaan epäselväksi, mutta buprenorfiinin voitiin katsoa vaikuttaneen välittömästi kuolemaan. Buprenorfiiniin liittyvien tapaturmaisten yliannoskuolemien ryhmään tuli siis 40 tapausta. Näissä tapauksissa buprenorfiini määrittyi tärkeimmäksi ainelöydökseksi. Buprenorfiinia esiintyi myös monien muiden tapaturmaisten yliannoskuolemien yhteydessä, mutta niissä tärkein ainelöydös oli jokin muu aine. Buprenorfiinin aiheuttamien yliannoskuolemien paljous on osin yllättävää, koska buprenorfiinin erityisominaisuus on se, että muille opioideille tyypillinen hengityslaman riski on siinä vähäinen. Hengityslaman potentiaali kuitenkin kasvaa selvästi, mikäli ainetta käytetään samanaikaisesti bentsodiatsepiinien ja/tai alkoholin kanssa (mm. Malin ym. 2006; Nielsen ym. 2007). Käyttäjien keskuudessa buprenorfiinin käyttöä ei välttämättä mielletä huumausaineiden käytöksi, vaan itselääkinnäksi, oman toimintakyvyn ylläpitämiseksi ja terveenä pysymisen edellytykseksi (Malin ym. 2006). Käyttäjätieto ja kuolinsyyaineisto kuitenkin viittaavat vahvasti siihen, että bentsodiatsepiineja ja alkoholia käytetään yleisesti päällekkäin ja lisäämään, buustaamaan, buprenorfiinin vaikutusta (mm. Malin ym. 2006; Partanen ym. 2006; Perälä 2009). Jussi Perälän (mt.) mukaan käyttäjät kertovat, että noin kuukauden kuluttua suonensisäisen käytön aloittamisesta päihdyttävä vaikutus heikkenee ja mukaan tulevat bentsodiatsepiinit sekä alkoholi. Aineisto tukee vahvasti havaintoja buprenorfiinin, rauhoittavien lääkkeiden ja alkoholin yhteiskäytöstä ja niiden kuolettavista seurauksista (ks. myös Perälä 2009). Niissä 40 tapauksessa, joissa ensisijaiseksi kuolinsyyksi määritelty aine oli buprenorfiini, 38 ruumiinavauksen yhteydessä löytyi verestä myös bentsodiatsepiineja. Alkoholin osuus oli myös merkittävä, sitä löytyi 22 vainajan verestä. 9 Peräti 21 tapauksessa kuolemaan liittyi buprenorfiinin, bentsodiatsepiinien ja alkoholin päällekkäiskäyttö. Vain yhdessä tapauksessa buprenorfiinin kanssa ei esiintynyt bentsodiatsepiineja tai alkoholia, mutta siinäkin oli yhteiskäyttöä amfetamiinin kanssa. Sekä Erkki Vuoren (2009) oikeuslääkärien ruumiinavauspöytäkirjoihin pohjaavan listan että useiden kuolintodistusten mukaan buprenorfiiniin liittyvien kuolemien yleisimpänä syynä oli useiden aineiden yhteismyrkytys. Buprenorfiinin, bentsodiatsepiinien ja alkoholin lisäksi useissa tapauksissa ruumiinavauksessa löytyi muun muassa am- 8 Oikeuslääkärit olivat luokitelleet näistä 31 tapausta lääkemyrkytyksiksi ja 6 tapausta alkoholimyrkytyksiksi (kaikissa 6 tapauksessa yli 1,8 promillea). 9 Lisäksi useaa tapausta edelsi alkoholin käyttö ja usean vainajan virtsasta löytyi alkoholia. Tässä käytettävässä luokittelussa huomioidaan ainoastaan verestä tehdyt löydökset. THL - Raportti 43/
Eivät huumeet yksin tapa huumeisiin liittyvät kuolemat Suomessa 2007
Eivät huumeet yksin tapa huumeisiin liittyvät kuolemat Suomessa 2007 Mikko Piispa Johdanto Huumekuolema on paljon käytetty termi. Se antaa ymmärtää, että huumeet ovat aiheuttaneet kuoleman, mutta mitä